Kik Udonj E Bugo
1. Aneno ka
wachiko bugo matut to ok wanawuogie bugono.
2. Aneno otut
to kik uywagi, mano lek mane Nyasaye onyisa gotieno. Omiyo water Rosari
man’geny ahinya kod gero od Nyasaye, mano ema obed tichwa.
Guro Chike Dini
3. Ka waguro
chik, onego wagur ka wang’iyo bug ngima. Wagur ka wang’iyo buk machon mar
Katholik gi mar CMS, nitie chike (e bugegi) mang’eny.
4. Omiyo kik
wagol chik mag miriambo, (mano) Nyasaye nyalo wan’gowa.
Ng’uono Ber Moloyo
5. Buk (Muma)
bende ondikie wach Jesus kuma ne owachoni ka owadu okosoni to ing’uonne.
6. Nyasaye kane
osechweyo piny, ochweyo dichiel kende. To gik maricho noyieki nowit e mach.
7. Omiyo, gol
uru chike ka ung’iyo Kitabu, mondo ugur chik ka umbeko nikech onge ng’at maler.
8. Ng’ama
onyombo kod ng’at maok onyombo, kod ng’ama chodo, girom (e nyim Nyasaye). Kendo
kaka ng’at ma chodo nyalo nywolo nyathi e kaka ng’ama onyombo nyalo nywolo
nyathi.
9. Bende onge
ng’ama ler. Jesus kende ema ler, en ema ok onyombo. Aler nade to an kod mon to
kod nyithindo?
10. Omiyo, ket
uru chik to kik ukas ahinya. Ng’euru ni onge ng’at maler.
11. Kik ng’ato
sand wadgi (nikech richo), onge ng’ama ok kethi. Ji duto ketho mana te.
Chamo Sadaka
12. Kuom Sadaka
to chamo ber abera nikech in’geyo ni rembi iseng’iewo kod mach. Ng’ama hape
ochwanyo nodonji (e polo).
13. Puonj ng’ama
ketho moloyo chunge kata goye marufuku.
Ja-Legion Kendore Mana Gi Ja-Legion
14. Yawa, udhi e
mach gi thuon nang’o to akwerou?
15. Jopiny
masira, kare miya uru itu.
16. Ng’ama nokend
nyar Kafiri ma ok lem, to kata ne en ja Legion Maria to oweyo otimo timbene,
mach oluw piere tiir gi chiege no.
17. Kata en sista
mokawore gi ja Kafiri maok lem, kata Jalemo mayomyom ma lemo to timo timbene,
Nyasaye oseweyou oko manade nikech bucha oserumo gi e pinyka.
18. Jo piny
masira, Ruodhwa ok inine kod wan’gi kendo ibiro neno masira ndalo ma Jesus
biroe. Pod berberie anyiero kodu.
19. Ndalo biro
maok abi dewi kata in mana osiepna. Yawa jopiny masira, aweyou mondo utim
timbeu, to ok ungeyo ni kend mag anjawo ok adwar nikech ema osekelo chode e
Legion Maria kae.
Puonj Nyathini Yor Polo
20. Jonyuol, cham
uru mwandu ka ung’eyo ni ng’atno manopuonj nyathine mit dhi e polo, ng’atno
nobed jahawi maduon’g.
21. Nyasaye
nomede ndalo kendo nogone erokamano maduon’g kuom reso chuny nyathineno.
22. Yawa, kik
ubol nyithindo e lak ondiegi, ayudo ka bura ni malo kae matek.
23. Ja Legion one
ni nyare otimo kend maber e nyim Nyasaye, bende onwan’go matrimonio maber e
nyim Nyasaye. To wuode be (one ni otimo kamano).
24. Ka ok kamano
to Nyasaye oritogi e polo gi buch mach.
25. Kend mag
anjawo omiyo jopolo nyiera e polo ka ahinya, kata ero ung’iyo koda kamano.
luo_Latn luo_Latn luo_Latn luo_Latn luo_Latn luo_Latn luo_Latn dyu_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn lug_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn lug_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn twi_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn bos_Latn luo_Latn luo_Latn luo_Latn luo_Latn luo_Latn luo_Latn